সলবিন্দরের গাড়ি ছিনতাই করে পাঠানকোটের বায়ুসেনা শিবিরের কাছে পৌঁছে গিয়েছিল সন্ত্রাসবাদীরা। সেই সলবিন্দর এখন সন্দেহের তালিকায়। সূত্রের খবর অনুযায়ী, জাতীয় তদন্তকারী সংস্থার (এনআইএ) আধিকারিকেরা সলবিন্দর বাড়ি গিয়ে তাঁকেদীর্ঘক্ষণ জেরা করেন। এসপি’র বয়ানে একাধিক অসঙ্গতিও পান তাঁরা। সলবিন্দরের বক্তব্য নিয়ে তৈরি হয়েছে ধোঁয়াশা। দানা বেঁধেছে সন্দেহ। দরকার হলে তাঁর পলিগ্রাফ টেস্টও করা হবে বলে জানা গিয়েছে একটি সূত্রে।
পুলিশ সুপার সলবিন্দর দাবি করেছেন, ৩১ ডিসেম্বর রাতে তল্লুরের পঞ্জপীর দরগা থেকে ফেরার সময়ে কোলিয়া মোড়ে তাঁকে গাড়ি-সহ অপহরণ করে জঙ্গিরা। পঞ্জপীর দরগা থেকে কোলিয়া মোড়ের দূরত্ব প্রায় ১৩ কিলোমিটারের মতো। কিন্তু গাড়িতে চেপে সেই দূরত্ব পেরতে সময় লাগে ১৬ মিনিটের মতো। সলবিন্দর সেক্ষেত্রে ওই ১৩ কিলোমিটার দূরত্ব পেরতে আড়াই ঘণ্টা সময় খরচ হল কেন? তদন্ত করতে নেমে সন্দেহ প্রকাশ করছেন গোয়েন্দারা।
যদিও সংবাদমাধ্যমের কাছে সলবিন্দর অভিযোগ করে বলেছেন, জঙ্গিদের কবল থেকে পালানোর পরই তিনি ঊর্ধ্বতন অফিসারদের পুরো ঘটনা জানিয়েছিলেন। তাঁর কথায়, ‘‘নিরাপত্তাবাহিনী তাদের কাজ না করলে দায় তাদের?’’ এত কিছুর পরও কিন্তু সলবিন্দরকে নিয়ে ধোঁয়াশা কমছে না।
আরও পড়ুন
বাগুইহাটিতে মিলল পাঠানকোট হামলার যোগসূত্র, ধৃত ২, দেখুন ভিডিও